**Ajka Város Önkormányzata Képviselő-testületének 29/2023. (XI. 25.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. és 3. §-a helyébe a következő rendelkezések lépnek:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 14.185.249.000 forintban,

*ab)* kiadási főösszegét 16.025.343.000 forintban,

*ac)* a hiányt 1.840.094.000 forintban,

*b)* finanszírozási előirányzat

*ba)* bevételi összegét 5.246.794.000 forintban,

*bb)* kiadási összegét 3.406.700.000 forintban,

*c)* a költségvetés

*ca)* ***bevételi főösszegét*** ***19.432.043.000 forintban,***

*cb)* ***kiadási főösszegét 19.432.043.000 forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások* *2.897.856.000 forintban,*

*b)* *a szociális hozzájárulási adó* *434.973.000 forintban,*

*c)* *a dologi jellegű kiadások* *3.161.054.000 forintban,*

*d)* *támogatásértékű működési kiadás* *25.028.000 forintban,*

*e)* *működési célú pénzeszköz átadás* *államháztartáson kívülre* *1.611.755.000 forintban,*

*f)* *társadalom és szociál politikai támogatás* *11.500.000 forintban,*

*g)* *az ellátottak pénzbeni juttatásai* *0 forintban,*

*h)* *törvényi előírásokon alapuló befizetés* *595.319.000 forintban*

*i)* *a helyi önkormányzatok előző évi elszámolásából származó kiadások 0 forintban,*

*2.* **A felhalmozási célú kiadások összegét**

*a)* *felújítási kiadások* *1.345.729.000 forintban,*

*b)* *beruházási kiadások* *1.784.072.000 forintban,*

*c)* *támogatásértékű felhalmozási kiadás* *1.000.000 forintban,*

*d)* *felhalmozási célú pénzeszköz átadás* *államháztartáson kívülre* *1.890.784.000 forintban,*

*e)* *pénzügyi befektetések* *7.230.000 forintban,*

*f)* *adott kölcsönök* *220.000.000 forintban,*

*3.* **Finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *2.400.000.000 forintban,*

*b)* *felhalmozási kiadás (hiteltörlesztés)* *192.248.000 forintban*

*c)* *felhalmozási kiadás (hitelkiváltás)* *729.353.000 forintban d)* *államháztartáson belüli megelőlegezés visszaf.* *85.099.000 forintban* a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.

**3. §**

(1) A képviselő-testület 2023. évben a bevétel – kiadás mérlegegyensúlyát 2.000.000.000 forint felhalmozási célú hitel felvételével tervezi. A likviditási feladatok kezelésére 500.000.000 forint önkormányzati folyószámla-hitelt vesz fel – a 19. mellékletben bemutatottak szerint – melynek törlesztésére a kapcsolódó hitel és kamata megfizetésére a képviselő-testület kötelezettséget vállalt. Az Áhsz. 43. §. (12) és (13) bekezdése alapján az önkormányzati folyószámla-hitelt kizárólag a teljesítéssel egyidejűleg, azzal egyenlő összegben vehető követelésként és kötelezettségvállalásként nyilvántartásba. Az egyezőség biztosítása érdekében a likvid hitelhez kapcsolódó előirányzatok módosítására felhatalmazza a polgármestert.

(2) A kiadások finanszírozásának biztosítására a polgármester jogosult átmenetileg igénybe venni – az elkülönített számlákon levő pénzeszközöket visszapótlási kötelezettség mellett.

(3) A polgármester átruházott hatáskörben jogosult arra, hogy az önkormányzat feladatainak finanszírozásához szükséges mértékben, legfeljebb 500 millió forint összeghatárig a számlavezető pénzintézetnél teljesítés átvállalásra vonatkozó ügyfélkeretet létesítsen.”

**2. §**

A 2023. évi költségvetéséről szóló 5/2023. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) Az önkormányzat 2023. évi költségvetésében 16.771.000 forint működési általános tartalékkal, 129.589.000 forint működési cél- és 1.892.683 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.”

**3. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 7. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 8. melléklete helyébe a 7. melléklet lép.

(8) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 8. melléklet lép.

(9) A 2023. évi költségvetéséről szóló 5/2023. (II. 15.) önkormányzati rendelet 14. melléklete helyébe a 9. melléklet lép.

(10) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 10. melléklet lép.

(11) A 2023. évi költségvetéséről szóló 5/2023. (II. 15.) önkormányzati rendelet 19. melléklete helyébe a 11. melléklet lép.

**4. §**

Ez a rendelet 2023. november 26-án lép hatályba.

**A j k a, 2023. november 25.**

**Kihirdetés napja: 2023. november 25.**

**Schwartz Béla Dr. Jáger László**

 **polgármester címzetes főjegyző**

**Végső előterjesztői indokolás**

Ezen rendeletmódosítási javaslat az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét. A módosítás tartalmazza a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Saját hatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-33/2023., 3/11-34/2023., 3/11-40/2023., 3/11-41/2023., 3/11-42/2023., 3/11-43/2023., 3/11-44/2023., 3/11-45/2023., 3/11-49/2023., számú határozatokban megjelölt előirányzatok átvezetésre került.

Az előterjesztéshez csatolt javaslatban, költségvetési rendeletben a költségvetés előirányzatok főösszege 19.432.043 eFt-ra változik, az előző módosításhoz képest a növekedés 133.852 eFt.

Az előterjesztés készítésének lezárása 2023. november 16 -án történt.

**Bevételek**

A Belügyminisztérium BMÖGF/10-78/2023. számú levele alapján tájékoztatást kaptunk, hogy a helyi adókról szóló 1990. évi C. törvény 51/L-O. §-ai és a mikro-, kis- és középvállalkozások 2022. évi iparűzési adókedvezményével kapcsolatos önkormányzati támogatásról szóló 61/2022. (II. 28.) Korm. rendelet (a továbbiakban: rendelet) alapján a 2022. évben végződő adóévben érvényes, a mikro, kis- és középvállalkozásokra vonatkozó 1%-os helyi iparűzési adómérték-kedvezmény miatt a települési önkormányzatok a 2022. évben - a Magyar Államkincstár által az ASP Adó szakrendszerben található, vagy interfészen keresztül az ASP adattárházba átadott adatok alapján szolgáltatott, a 2022. május 10-ei napra vonatkozó adatok szerint – támogatásban részesültek.

A támogatás számításának módját szintén a rendelet tartalmazza, a támogatás folyósítása az elmúlt évben két egyenlő részletben, júniusban és októberben megtörtént.

A rendelet 5. §-a szerint a támogatást az adózó által a 2022. évben végződő - a tevékenységét 2022. január 1-jét követően kezdő, naptári évtől eltérő üzleti évet választó mikro-, kis- és középvállalkozás esetében a 2022. évben kezdődő - adóévről benyújtott bevallás alapján, a 2023. október 10-ei napra vonatkozó adatok szerint kell elszámolni.

Ha a Kincstár által az ASP Adó szakrendszerből lekért, végső támogatás települési önkormányzatra összesített összege meghaladja a tárgyévben igénybe vett támogatás összegét, a települési önkormányzat a 2023. évben a két összeg különbözetének megfelelő kiegészítő támogatásra jogosult.

A Kvtv. 3. melléklete 6.3. k) alpontja alapján a mikro-, kis- és középvállalkozások 2022. évi iparűzési adókedvezményével kapcsolatos önkormányzati támogatásról szóló 61/2022. (II. 28.) Korm. rendelet 5. § szerint Ajka Város Önkormányzatát megillető kiegészítő támogatás 113.374.531 forint.

Ajka Város Önkormányzata a 162/2023. (IX.5.) Kt. határozatával ”Európai Mobilitási Hét, illetve Autómentes Nap” támogatási felhívására pályázatot nyújtott be, a várható 1.500.000 Ft bevétellel a dologi kiadások előirányzatát emeltük meg.

Egészségügyi kiegészítő pótlék

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 97.014 forint érkezett, mely előirányzattal az érintett intézmény költségvetését megemeltük:

|  |  |  |  |
| --- | --- | --- | --- |
|   |   |   |   |
|   | **Bér** | **Járulék** | **Összesen** |   |
| **Városi bölcsőde** | 42 927 | 5 580 | 48 507 | szeptember |
|   | 42 927 | 5 580 | 48 507 | október |
| **Összesen** | **85 854** | **11 160** | **97 014** |   |

Szociális ágazat összevont pótlék

Szociális ágazatban dolgozók részére a 2023. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 14.075.878 forint érkezett, mely előirányzattal az érintett intézmények költségvetését megemeltük:

|  |  |  |  |
| --- | --- | --- | --- |
|   |   |   |   |
|   | **Bér** | **Járulék** | **Összesen** |   |
| **Szociális Szolg. és Gond. Kp.** | 3 127 048 | 401 708 | 3 528 756 | szeptember |
|   | 3 328 034 | 427 841 | 3 755 875 | október |
| **Összesen** | **6 455 082** | **829 549** | **7 284 631** |   |
|   |   |   |   |   |
| **Városi bölcsőde** | 170 828 | 22 207 | 193 035 | szeptember |
|   | 172 000 | 22 359 | 194 359 | október |
| **Összesen** | **342 828** | **44 566** | **387 394** |   |
|   |   |   |   |   |
| **Családi és Gyj. Kp.** | 2 852 161 | 370 783 | 3 222 944 | szeptember |
|   | 2 814 963 | 365 946 | 3 180 909 | október |
| **Összesen** | **5 667 124** | **736 729** | **6 403 853** |   |
|   |   |   |   |   |
|   |   |   | **14 075 878** |   |

Ajka Városi Óvoda

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához tárgyi eszközök beszerzése vált szükségessé, ezért 612.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Ajka Városi Óvoda Bródy Imre utca 7. szám alatti óvodai telephely, a Katica óvoda épületének kivonása miatt 2023. szeptembertől megszüntetésre került, 3 óvodai csoport. Az óvodai csoportok megszűnése miatt az alkalmazotti létszám-előirányzat 6 fő óvodapedagógussal és 3 fő dajkával csökkent. Visszavonásra került 11.183 eFt irányítószervi működési támogatás, 9.897 eFt személyi juttatás, 1.286 eFt munkaadókat terhelő juttatás.

Nagy László Városi Művelődési Központ és Könyvtár

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához tárgyi eszközök beszerzése vált szükségessé, ezért 392.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Szociális Szolgáltató és Gondozási Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához hűtőszekrény, mosógép beszerzése vált szükségessé, ezért 712.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a személyi juttatások és szocho. kiadások előirányzatokból a beruházási előirányzatokhoz.

Városi Bölcsőde

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához készletek beszerzése vált szükségessé, ezért 1.700.000 forintot átcsoportosítottunk a személyi juttatások és szocho. kiadások előirányzatokból a dologi kiadások előirányzatokhoz.

Ajkai Család- és Gyermekjóléti Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához készletek beszerzése vált szükségessé, ezért 368.000 forintot átcsoportosítottunk a személyi juttatások és szocho. kiadások előirányzatokból a dologi kiadások előirányzatokhoz.

Önkormányzat

Ajka város Önkormányzata a városrészek részvételével 2023-ban „Modern Ajka” elnevezéssel 2024. április 30-ig terjedően, két éven átívelő verseny-és programsorozatot hirdetett Ajka várossá nyilvánításának 65. évfordulója alkalmából.

A program célja:

* közösségfejlesztés,
* generációk együttműködése,
* az egészséges életmód népszerűsítése,
* életminőség javítása,
* szemléletformálás – tematikus előadások szervezése a Pannon Egyetem közreműködésével,
* fenntarthatóság népszerűsítése, gyakorlatba történő adaptáció eredményessége.
* helyi értékek gyűjtése, városrészi értéktár létrehozása.

A versenysorozatban Ajka város kilenc városrész vesz részt: Ajkarendek, Bódé, Bakonygyepes, Csinger, Csikólegelő, Padrag, Tósokberénd, Csékút, Babucsa.

Az önkormányzat 2023. évi költségvetésében valamennyi városrésznek a programok megszervezéséhez 150.000 Ft pénzeszközt biztosít.

Az önkormányzat a 2024. évi programok megvalósításához a jövő évi költségvetésében szintén 150.000 Ft-ot biztosít a városrészeknek.

Ajka Város Önkormányzata közreműködésével a Csingervölgy Kft. 2022. évben 300.000 eFt értékben 15 éves fizetési kötelezettséggel megvásárolta a volt Kristály Múzeum épületét. A vásárláshoz kapcsolódó 2022. december 22-én kelt adásvételi szerződés 5.) pontja értelmében, kamatfizetési kötelezettség áll fenn. A kamatot az ingatlan második vételárrészletével együtt, a teljesítés napján érvényes, az MNB által közzétett deviza-középárfolyamon átszámított forintösszegben kell megfizetni, melynek az összege 19.150.700 forint, az előirányzatot a tartalékokból csoportosítottuk át.

Ajka Város Önkormányzata Képviselő-testületének 322/2020. (XII.30.) Kt. határozatában a PRIMER Ajkai Távhőszolgáltatási Kft.-vel kötött szerződésben foglaltak alapján részletfizetési kötelezettség terheli az önkormányzatot, 50.158 eFt előirányzatot a tartalékokból csoportosítottuk át. Jogutód a Sportváros Nonprofit Kft., 2025. első félévi teljesítéssel.

Ajka Város Önkormányzata Képviselő-testületének 185/20232. (X.12.) és a 186/20232. (X.12.) Kt. határozatiban döntött a VOLÁNBUSZ Zrt. 2023. I. és II. félévre vonatkozó 84.796.854 forint ellentételezési igényét elfogadja. 2023. évre hiányzó 49.441 eFt átcsoportosítását az Ipari park szervízút aszfaltozás feladatról 37.797. eFt-tal a Tósokberénd városrészben vízelvezető árkok felújítása feladatról 11.644 eFt-tal csoportosítottunk át.

Ajka 60 program

A korábbi években meghirdetett Ajka60 program sorozat keretében a városrészek a részvételük eredményessége alapján különböző mértékű önkormányzati támogatásban részesültek. A programokhoz kapcsolódó díjakból a településrészek különböző célokat finanszíroztak.

A Csikólegelő városrészben működési előirányzatra 3.000 eFt került megtervezésre, melyből a felhasználásra 1.400 eFt került, 1.600 eFt-ot átcsoportosítottunk a felhalmozási kiadásokhoz.

5/A melléklet

Az 5/2023. (II.15.) önkormányzati rendelet 13. § (3) bekezdése alapján 2023. évi jóváhagyott karbantartási előirányzatokat az 5. és az 5/A. mellékletben részletezzük.

8. melléklet

Módosításra került a 8. melléklet Ajka város Önkormányzatának Képviselő-testülete 191/2023. (X.27.) Kt. határozatával, melyben 2023. december 1-től létszám-előirányzat csökkentésekről, valamint a VIMSZ keretében egy központosított egységes gazdasági szervezetet létrehozásáról döntött.

14. melléklet

Ajka város Önkormányzatának Képviselő-testülete a 170/2023. (IX.26.) Kt. határozatával kinyilvánítja azon szándékát, hogy az Innovációs és Technológiai Minisztérium megbízásából az Emberi Erőforrás Támogatáskezelő által meghirdetett Bursa Hungarica Felsőoktatási Önkormányzati Ösztöndíjpályázat 2024. évi fordulóján is részt kíván venni. Az önkormányzat a 2024. évi költségvetésében erre a célra 1.400 eFt Bursa Hungarica ösztöndíjalapot különít el.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A, 6., 6/A., 7., 8., 12., 14., 17., 19. mellékletek kerültek módosításra és kiegészítésre.

**A j k a, 2023. november 16.**

 **Dr. Jáger László**

 **címzetes főjegyző**